**Күні:18.09.2023**

**Сынып жетекшісі: Мамаханова Сәбира**

**Сынып: 3 А,Ә,Б**

**Сабақтың тақырыбы:** Қызықты қазақ тілі әлемі

**Сабақтың мақсаты:**Білім еліне саяхатарқылы оқушылардың

өтілген материалдарды қалай меңгергенін анықтау, өз ойын жүйелі жеткізе білуге үйрету.Оқушылардың білімдерін жинақтап, тереңдетуге,шапшаңдыққа, ұйымшылдыққа, ізденімпаздылыққа, адамгершілік қасиеттерін қалыптастыру,топпен жұмыс істей отырып,өзгенің пікірін құрметтеуге тәрбиелеу.

**Сабақтың әдісі:** Сұрақ-жауап

**Сабақтың түрі:** Ойын-сайыс сабақ

**Сабақтың көрнекілігі:** Плакаттар,жұмбақтар, үлестірмелі қима қағаздар

**Ойын барысы:**

**І. Ұйымдастыру.**

Ойынның тақырыбы мен мақсатымен таныстыру.

Бәйгеге түсіп жарыспай

Жүйріктің бағы жанар ма?

Білім мен өнер жарысып,

Тәрбие, тәлім табар мән.

Бұл бәйге ойдың бәйгесі

Кім жүйрік ойға, сол алда,-демекші,бүгінгі сабағымыз сайыс түрінде өтеді. Осы уақытқа дейін алған білімдеріңді көрсетіп, ортаға салыңдар.

**Ойынға 3 топ** қатысады.

**1-топ Тұлпар**

**2-топ Сұңқар**

**3-топ Болашақ**

 **Бүгінгі сайыс сабағымыз 5 айналымнан тұрады,** олар:
**1-айналым.**Таныстыру, сәлемдесу.

**2-айналым.**«Ұшқыр ой» (Әр топқа қазақ тілі пәнінен сұрақтар қойылады. Тез, жылдам, нақты жауап беру керек.)

**3-айналым.** «Тіл өнері» (Бұл айналымда жұмбақ жасырамын, сендер жұмбақтың шешуін айтуларың керек. Әр топ кезекпен 1 жұмбақты оқып, шешуін айтады)

**4-айналым.**«Құпия сандық» Бұл кезеңде ұлы ақын-жазушыларымыздың шығармаларынан үзінділер беріледі. Әр топқа 2 шығармадан үзінді (өлең, әңгіме) беріледі. Үзіндіні оқып, шығарманың атын және авторын табу.

**5-айналым** «Айшықты сөздер» Бұл айналымда бірнеше тұрақты сөз тіркестері беріледі. Бұл сөздермен біз ана тілі пәнінен шығармаларды оқығанда танысқанбыз. Ойланып, мағынасын айтуларың керек

**Ойын ережесімен таныстыру.**

Ойынды бастамас бұрын әр топ өзін ,ұранымен таныстырады.

**I-айналым таныстыру.**

**II -айналым «Ұшқыр ой»**

 Әр топқа қазақ тілі пәнінен сұрақтар қойылады. Тез, жылдам, нақты жауап беру керек. Әр топқа қазақ тілі пәнінен 9 сұрақ қойылады. Сонымен әр топ 9 сұраққа жауап береді.

***«Тұлпар» тобына:***

1. Сөздің әрі қарай бөлінбейтін, мағыналы бөлігі. *(түбір)*
2. Жалқы есімдер қалай жазылады? *(бас әріппен)*
3. Сын есімнің сұрақтары. *(қандай? қай?)*
4. «Бесінші» сөзі қандай сұраққа жауап береді? *(нешінші?)*
5. Әдемі сөзіне жуық мәндес сөзді ата.*(сұлу, көркем)*
6. Сұраулы сөйлемнің соңына қандай тыныс белгісі қойылады? *(сұрақ белгісі)*
7. В қандай дыбыс? (Дауыссыз)
8. Сан есім дегеніміз не? Мысал келтір.бес)
9. Жұрнақ дегеніміз не? *(сөздің мағынасын өзгертетін қосымша)*

 ***«Сұңқар» тобына:***

1. Дауысты дыбыстар неше топқа бөлінеді? *( 2: жуан, жіңішке)*
2. Заттың қимылын, іс-әрекетін білдіретін сөз табы қалай аталады? *(етістік)*
3. Сөздің мағынасын өзгертетін қосымша қалай аталады? *(жұрнақ)*
4. Батыр сөзіне жуық мәндес сөзді ата. *( ер, қаһарман)*
5. Жалпы есімдер қалай жазылады? *(кіші әріппен)*
6. Хабарлы сөйлемнің соңына қандай тыныс белгісі қойылады? *(нүкте)*
7. Етістіктің түрлерін ата? (*дара,күрделі)*
8. Қатаң дауыссыз дыбыстарды атап шық.(к,қ,п,с,т,ф,х,һ,ц,ч,ш,щ)
9. Бір нәрсе жайында сұрау мақсатында айтылатын сөйлем (Сұраулы сөйлем)

 ***«Болашақ» тобына:***

1. Дауыссыз дыбыстар нешеге бөлінеді? *(3: қатаң, ұяң, үнді)*
2. Сөз бен сөзді байланыстыратын қосымша қалай аталады? *(жалғау)*
3. Кейде дауысты, кейде дауыссыз болатын дыбыс. *( у )*
4. Зат есім дегеніміз не? *(заттың атын білдіреді)*
5. Сан есімнің сұрақтары. *(қанша? неше? нешінші?)*
6. Аласа сөзіне қарсы мәндес сөзді ата. *(биік)*
7. Жұрнақ дегеніміз не? *(сөздің мағынасын өзгертетін қосымша)*
8. Қаратпа сөз қалай ажыратылады ( үтір арқылы)
9. Мәтін түрлерін ата (әңгімелесу,сипаттау,пайымдау)

**IІІ айналым «Тіл өнері»**

 Бұл айналымда жұмбақ жасырамын, сендер жұмбақтың шешуін айтуларың керек. Әр топ кезекпен 1 жұмбақты оқып, шешуін айтады.

**1-топ:** Қолы менен қаламы жоқ,

 Бірақ сурет салады көп. *(аяз)*

**2-топ:** Қоймасын қыс ақтарып,
 Жерді жапты ақ мамық. *(қар)*

**3-топ:** Бірін-бірі қоштаған,

 Бір үйден көрдім,

 Қырық екі дос-жаран. *(әріп)*

1-топ 4. Жұқа тақтай бөлшегі,
 Ұзындықтың өлшемі. *(сызғыш)*

 2-топ 5. Қалқиып екі құлағы,
 Елеңдеп, қорқып тұрады*. (қоян)*

 3-топ 6. Жолбарыстан аумайды,
 Тышқандарды аулайды*.(мысық)*

 7. Жеп көріп ем өзім мен,
 Жас шығарды көзімнен. *(пияз)*

 8. Бұлаңдаған құйрығы,
 Бір алдарлық қулығы. *(түлкі)*

 9. Әттең, даусым, тілім жоқ,
 Құшағымда білім көп. *(кітап)*

10.Кіп-кішкентай екі көз,

Қалай көреді өзі?

 Қолы екен ұзын мұрны,

 Сол мұрнымен

 Тамақ тауып жүреді өзі *(піл-)*

11.Болса да көкте мекені,

 Кездеспейді екеуі. *(ай,күн)*

12.Бір қораға қамалғандар,

 Жану үшін жаралғандар. (*сіріңке)*

13. Көзге көрінбейді, жұтсаң білінбейді. (Ауа)

14 Тілден ұшып, құлаққа қонады. (сөз) 15. Қозғалмастан бір елі, күні бойы жүреді. (сағат)

**ІV айналым «Құпия сандық»**

 Бұл кезеңде ұлы ақын-жазушыларымыздың шығармаларынан үзінділер беріледі. Әр топқа 2 шығармадан үзінді (өлең, әңгіме) беріледі. Үзіндіні оқып, шығарманың атын және авторын табу. *(Әр топқа тапсырманы беремін, дайындалуға уақыт беріледі)*

***I –топ***

**1**.Ақ киімді, денелі, ақ сақалды,

Соқыр, мылқау танымас тірі жанды.

Үсті-басы ақ қырау, түсі суық,

Басқан жері сықырлап келіп қалды. *(«Қыс». А.Құнанбаев)*

**2**.Күз айының шуақты күні еді.Сәске кезінде бір топ киік өзінің лақтарын ертіп,суатқа келді.Оларға жапа-тармағай су іше бастады.Тоғай тасасында бір топ аш қасқыр оларды аңдып күтіп отырған.Қасқырлар ауыздарын арандай ашып,киіктерге тап берісті.(Әуелбек Қоңыратбаев « Киіктің айласы»)

**ІІ-топ**

**1**.Өнер, білім бар жұрттар,

Тастан сарай салғызды.

Айшылық алыс жерлерден,

Көзіңді ашып-жұмғанша

Жылдам хабар алғызды.*(«Өнер, білім бар жұрттар». Ы.Алтынсарин)*

**2**.Қабағым-ау қабағым.

Қатты қыстың денемді

Айтшы өзің анығын

Не үшін тұрсың сен енді? (Бейсебай Кірісбай «Терек пен қабағы»)

**1ІІ-топ**

Балалар, оқуға бар, жатпа қарап,

Жуынып, киініңдер шапшаңырақ!

Шақырды тауық мана әлдеқашан,

Қарап тұр терезеден күн жылтырап. (А.Байтұрсынов «Оқуға шақыру»

**2**.Гүлдер,гүлдер,көп гүлдер.

Қызыл гүлдер көк гүлдер.

Жайнар кезім келді деп.

Қанаттарың желбіреп,

Таң мен бірге оянып

Күн нұрына боянып

Көрік бердің далаға.( Тұманбай Молдағалиев «Гүлдер»

 Білген сайын келеді біле бергім,

 Біле беру емес пе тілегі елдің.

 Белден ассаң, алдыңда бел көрінсе,

 Қызыққаннан келмей ме жүре бергің.

 Сондықтан да келеді біле бергім

 Білімдіні сүйерін білім елдің,- дей отырып,

**V айналымды бастаймыз «Айшықты сөздер»**

 Бұл айналымда бірнеше тұрақты сөз тіркестері беріледі. Бұл сөздермен біз ана тілі,әдебиет пәнінен шығармаларды оқығанда танысқанбыз. Әр топқа 3 сөз тіркесі беріледі. Ойланып, мағынасын айтуларың керек.

**І-топ**

1. Қабағынан қар жауды (ашуланды)
2. Бетінен оты шықты (ұялу)
3. Ит өлген жер (алыс)

***ІІ-топ***

 1. Төбесі көкке жетті (қуанды)
 2. Ине шаншар жер жоқ (бос жер жоқ)
 3. Қой аузынан шөп алмас (жуас)

**ІІІ-топ**

 1. Төбе шашы тік тұрды (қорықты)
 2. Көзді ашып-жұмғанша (тез, лезде)
 3. Таяқ сілтем жер (жақын)

**ІІ. Сабақты бекіту:**

Қаншаға лайық әркімде,

Білім барын байқадық.

Тез, дұрыс шешу еркінде,

Дәл бағалап айталық.

**ІІІ. Сабақты қорытындылау:**

Сонымен біздің ойынымыз да өз шегіне жетті.

Әр топтың ұпай сандарын есептеп әділқазылар сөз сөйлейді,қорытынды шығару.**Жеңген топты марапаттау.** Бүгінгі сайысқа өте жақсы қатысқандарың үшін сендерге, қонақтарға көп рахмет айтамыз. Осымен ойын аяқталды.